ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
14 ก.ค. 2558

สรุปภาวะตลาดภาคเช้า : SET แกว่งแคบ – SET แกว่งแคบ แม้มีประเด็นหนุนเรื่องกรีซ ซึ่งกลุ่มเจ้าหนี้บรรลุข้อตกลง อย่างไรก็ตามจากที่ SET ปรับขึ้นมาก่อนหน้านี้แล้ว รวมถึงต้องรอวันพุธนี้ว่า รัฐสภากรีซจะโหวตสนับสนุนให้ทำตามเงื่อนไขเพื่อแลกกับเงินช่วยเหลือหรือไม่? ส่งผลให้ SET ไม่ได้ไปไหนนัก ปิดที่ระดับ 1493.21 จุด +2.56 จุด ด้วยมูลค่าซื้อขาย 1.6 หมื่นลบ. กลุ่มหลัก พลังงาน และ ICT หนุนตลาดปิดบวก +0.4% และ +0.2% ตามลำดับ ขณะที่แบงก์กดดันตลาด ปิดลบ -1.0% ด้านตลาดภูมิภาคแกว่งแคบในแดนบวก
กลยุทธ์ที่แนะนำ :ช่วงบ่าย: คาด Upside จำกัดที่ 1495-1500 จุด และจะอ่อนตัวก่อน โดยช่วงบ่าย (15.00 น.) ให้ระวังผลประชุมเรื่องนิวเคลีย์อิหร่าน หากยกเลิกมาตรการคว่ำบาตร จะกดดันกลุ่มพลังงาน รวมถึงคาดตลาดจะกลับมากังวลเรื่องการโหวตในรัฐสภาฯของกรีซ แนวรับมีที่ 1485 และ 1476 จุด ซึ่งภาพรวม ยังคาดรองรับอยู่ เพื่อกลับมาปรับขึ้นต่ออีกครั้ง ดังนั้น กลยุทธ์ เน้นแบ่งขายทำกำไรบางส่วนไปก่อน ส่วนการเก็งกำไรยังทำได้ ทั้งนี้ หุ้นแนะนำตามสัญญาณทางเทคนิค ได้แก่ DCON (รับ 1.85 ต้าน 2.00 Cut 1.80) และ KKC (รับ 3.40 ต้าน 3.78 Cut 3.30)
 